《题尤使君郡圃十二诗·静镇堂》
宋代·李庚

海邦本淳古，山民亦颛蒙。
汝不探赤丸，我无为缿筩。
熙熙樵与牧，蔼蔼春风中。
何必师齐相，虚堂舍盖公。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。